Avis juridique important

|

31992D0509

92/509/ΕΟΚ: Απόφαση του Συμβουλίου της 19ης Οκτωβρίου 1992 για τη σύναψη της συμφωνίας-πλαισίου συνεργασίας μεταξύ της Ευρωπαϊκής Οικονομικής Κοινότητας και της Δημοκρατίας της Παραγουάης

Επίσημη Εφημερίδα αριθ. L 313 της 30/10/1992 σ. 0071 - 0071

ΑΠΟΦΑΣΗ ΤΟΥ ΣΥΜΒΟΥΛΙΟΥ  της 19ης Οκτωβρίου 1992  για τη σύναψη της συμφωνίας-πλαισίου συνεργασίας μεταξύ της Ευρωπαϊκής Οικονομικής Κοινότητας και της Δημοκρατίας της Παραγουάης  (92/509/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 113 και 235,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας ότι για την πραγματοποίηση των στόχων της στον τομέα των εξωτερικών οικονομικών σχέσεων πρέπει η Κοινότητα να εγκρίνει τη συμφωνία-πλαίσιο συνεργασίας με τη Δημοκρατία της Παραγουάης,  ΑΠΟΦΑΣΙΖΕΙ:  Άρθρο 1  Εγκρίνεται εξ ονόματος της Κοινότητας η συμφωνία-πλαίσιο συνεργασίας μεταξύ της Ευρωπαϊκής Οικονομικής Κοινότητας και της Δημοκρατίας της Παραγουάης.  Το κείμενο της συμφωνίας επισυνάπτεται στην παρούσα απόφαση.  Άρθρο 2  Ο Πρόεδρος του Συμβουλίου προβαίνει στη γνωστοποίηση που προβλέπεται στο άρθρο 25 της συμφωνίας (3).  Άρθρο 3  Η Επιτροπή, βοηθούμενη από τους αντιπροσώπους των κρατών μελών, εκπροσωπεί την Κοινότητα στη μεικτή επιτροπή που συγκροτείται με το άρθρο 21 της συμφωνίας.  Άρθρο 4  Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.  Αρχίζει να ισχύει την ημέρα της δημοσίευσής της. Λουξεμβούργο, 19 Οκτωβρίου 1992. Για το Συμβούλιο  Ο Πρόεδρος  D. CURRY   (1) ΕΕ αριθ. C 309 της 29. 11. 1991, σ. 6. (2) ΕΕ αριθ. C 150 της 15. 6. 1992, σ. 363. (3) Βλέπε σελίδα 82 της παρούσας Επίσημης Εφημερίδας.    ΠΑΡΑΡΤΗΜΑ Ι  Ανταλλαγή επιστολών σχετικά με τις θαλάσσιες μεταφορές  Επιστολή αριθ. 1  Κύριε,  Με την ευκαιρία της υπογραφής της συμφωνίας συνεργασίας μεταξύ της Ευρωπαϊκής Κοινότητας και της Παραγουάης, τα μέρη ανέλαβαν τη δέσμευση να αντιμετωπίσουν με τον κατάλληλο τρόπο τα ζητήματα που συνδέονται με τη λειτουργία των θαλάσσιων μεταφορών,  ιδιαίτερα στις περιπτώσεις κατά τις οποίες ενδέχεται να προκύψουν εμπόδια στην ανάπτυξη των συναλλαγών. Για το σκοπό αυτό θα αναζητηθούν αμοιβαία ικανοποιητικές λύσεις με βάση την τήρηση της αρχής του ελεύθερου και θεμιτού ανταγωνισμού σε εμπορική βάση.   Συμφωνήθηκε επίσης ότι τα ζητήματα αυτά θα εξετασθούν κατά τις συνεδριάσεις της μεικτής επιτροπής.  Θα σας παρακαλούσαμε να επιβεβαιώσετε ότι η κυβέρνησή σας συμφωνεί με τα ανωτέρω.  Με εξαιρετική εκτίμηση,  Για το Συμβούλιο των Ευρωπαϊκών Κοινοτήτων  Επιστολή αριθ. 2  Κύριοι,  Έχω τη τιμή να σας ανακοινώσω ότι έλαβα σημερινή επιστολή σας, η οποία έχει ως εξής:  "Με την ευκαιρία της υπογραφής της συμφωνίας συνεργασίας μεταξύ της Ευρωπαϊκής Κοινότητας και της Παραγουάης, τα μέρη ανέλαβαν τη δέσμευση να αντιμετωπίσουν με τον κατάλληλο τρόπο τα ζητήματα που συνδέονται με τη λειτουργία των θαλάσσιων μεταφορών,  ιδιαίτερα στις περιπτώσεις κατά τις οποίες ενδέχεται να προκύψουν εμπόδια στην ανάπτυξη των συναλλαγών. Για το σκοπό αυτό θα αναζητηθούν αμοιβαία ικανοποιητικές λύσεις με βάση την τήρηση της αρχής του ελεύθερου και θεμιτού ανταγωνισμού σε εμπορική βάση.   Συμφωνήθηκε επίσης ότι τα ζητήματα αυτά θα εξετασθούν κατά τις συνεδριάσεις της μεικτής επιτροπής."  Έχω την τιμή να επιβεβαιώσω ότι η κυβέρνησή μου συμφωνεί με το περιεχόμενο της επιστολής αυτής.  Με εξαιρετική εκτίμηση,  Για την κυβέρνηση της Δημοκρατίας της Παραγουάης       ΠΑΡΑΡΤΗΜΑ ΙΙ  Μονομερής δήλωση της Κοινότητας σχετικά με το σύστημα γενικευμένων δασμολογικών προτιμήσεων  Η Κοινότητα επιβεβαιώνει τη σπουδαιότητα που αποδίδει στο σύστημα γενικευμένων δασμολογικών προτιμήσεων, που θεσπίστηκε με το ψήφισμα 21 (ΙΙ) της δεύτερης διάσκεψης των Ηνωμένων Εθνών για το εμπόριο για την ανάπτυξη.  Για να δώσει τη δυνατότητα στην Παραγουάη να χρησιμοποιήσει κατά τον καλύτερο και ευρύτερο δυνατό τρόπο το καθεστώς των γενικευμένων δασμολογικών προτιμήσεων που εφαρμόζει σύμφωνα με το προαναφερόμενο ψήφισμα, η Ευρωπαϊκή Κοινότητα είναι πρόθυμη να  εξετάσει τις προτάσεις που θα της υποβάλει η χώρα αυτή.  Εξάλλου, για να εξοικειωθούν περισσότερο με το καθεστώς της Κοινότητας οι διοικητικοί και οικονομικοί φορείς της Παραγουάης, η Επιτροπή θα διοργανώσει ενημερωτικά σεμινάρια στην εν λόγω χώρα.


title: Απόφαση του Ύπατου Εκπροσώπου της Ένωσης για τις Εξωτερικές Υποθέσεις και την Πολιτική Ασφαλείας, της 23ης Μαρτίου 2011 , για τον καθορισμό του καθεστώτος που εφαρμόζεται στους αποσπασμένους στην Ευρωπαϊκή Υπηρεσία Εξωτερικής Δράσης εθνικούς εμπειρογνώμονες

text:
               14.1.2012

               EL

               Επίσημη Εφημερίδα της Ευρωπαϊκής Ένωσης

               C 12/8

         Απόφαση του Ύπατου Εκπροσώπου της Ένωσης για τις Εξωτερικές Υποθέσεις και την Πολιτική Ασφαλείας
   της 23ης Μαρτίου 2011
   για τον καθορισμό του καθεστώτος που εφαρμόζεται στους αποσπασμένους στην Ευρωπαϊκή Υπηρεσία Εξωτερικής Δράσης εθνικούς εμπειρογνώμονες
   2012/C 12/04
   Ο ΥΠΑΤΟΣ ΕΚΠΡΟΣΩΠΟΣ,
   Έχοντας υπόψη την απόφαση 2010/427/ΕΕ του Συμβουλίου, της 26ης Ιουλίου 2010, για τον καθορισμό της οργάνωσης και της λειτουργίας της Ευρωπαϊκής Υπηρεσίας Εξωτερικής Δράσης, και ιδίως το άρθρο 6 παράγραφος 3,
   Εκτιμώντας τα ακόλουθα:

               (1)

               Σύμφωνα με το άρθρο 6 παράγραφος 3 της απόφασης του Συμβουλίου για τον καθορισμό της οργάνωσης και της λειτουργίας της Ευρωπαϊκής Υπηρεσίας Εξωτερικής Δράσης (1) (ΕΥΕΔ), εφεξής αναφερόμενης απλώς ως «η απόφαση του Συμβουλίου», η ΕΥΕΔ μπορεί, σε ειδικές περιπτώσεις, να προσφεύγει σε περιορισμένο αριθμό ειδικών αποσπασμένων εθνικών εμπειρογνωμόνων.

               (2)

               Πάντοτε σύμφωνα με το άρθρο 6 παράγραφος 3 της απόφασης του Συμβουλίου, ο Ύπατος Εκπρόσωπος θεσπίζει κανόνες, ισοδύναμους με τους κανόνες που καθορίζονται στην απόφαση 2003/479/ΕΚ του Συμβουλίου της 16ης Ιουνίου 2003 [η οποία έχει ήδη καταργηθεί και αντικατασταθεί από την απόφαση 2007/829/ΕΚ του Συμβουλίου, της 5ης Δεκεμβρίου 2007 (2)] για το καθεστώς που εφαρμόζεται στους αποσπασμένους στη Γενική Γραμματεία του Συμβουλίου εθνικούς εμπειρογνώμονες και στρατιωτικούς των κρατών μελών, δυνάμει των οποίων οι ΑΕΕ τίθενται στη διάθεση της ΕΥΕΔ προκειμένου να παρέχουν ειδική εμπειρογνωμοσύνη.

               (3)

               Οι αποσπασμένοι εθνικοί εμπειρογνώμονες (ΑΕΕ) θα πρέπει να δίνουν στην ΕΥΕΔ τη δυνατότητα να αξιοποιεί τις γνώσεις τους και την υψηλού επιπέδου επαγγελματική τους πείρα, ιδιαίτερα σε τομείς για τους οποίους δεν υπάρχουν άμεσα διαθέσιμα τέτοια προσόντα.

               (4)

               Η απόσπαση εθνικών εμπειρογνωμόνων στην ΕΥΕΔ θα πρέπει να προωθεί την ανταλλαγή επαγγελματικής πείρας και γνώσεων στο πεδίο των ευρωπαϊκών πολιτικών.

               (5)

               Οι ΑΕΕ θα πρέπει να προέρχονται από τις δημόσιες διοικήσεις των κρατών μελών ή από διεθνείς οργανισμούς.

               (6)

               Τα δικαιώματα και οι υποχρεώσεις των ΑΕΕ και των αποσπασμένων στρατιωτικών, που καθορίζονται με την παρούσα απόφαση, θα πρέπει να παρέχουν την εγγύηση ότι οι ανωτέρω εκτελούν τα καθήκοντά τους με αποκλειστικό γνώμονα τα συμφέροντα της ΕΥΕΔ.

               (7)

               Η παρούσα απόφαση θα πρέπει να προσδιορίζει όλους τους όρους απασχόλησης των ΑΕΕ.

               (8)

               Θα πρέπει να προβλεφθούν ειδικές διατάξεις για τους στρατιωτικούς που αποσπώνται στην ΕΥΕΔ ώστε να συγκροτηθεί το Στρατιωτικό Επιτελείο της Ευρωπαϊκής Ένωσης.

               (9)

               Θα πρέπει να προβλεφθούν ειδικές διατάξεις για τους ΑΕΕ που αποσπώνται στις αντιπροσωπίες της Ένωσης και να αποφεύγεται κατά το δυνατόν η άνιση μεταχείριση των προερχόμενων από διαφορετικά Όργανα (ιδίως δε από την Ευρωπαϊκή Επιτροπή και την ΕΥΕΔ) ΑΕΕ στις αντιπροσωπίες της Ένωσης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   ΚΕΦΑΛΑΙΟ Ι

      ΓΕΝΙΚΕΣ ΔΙΑΤΑΞΕΙΣ

   Άρθρο 1
   Πεδίο εφαρμογής
   1.   Στις διατάξεις του παρόντος καθεστώτος υπάγονται οι εθνικοί εμπειρογνώμονες που αποσπώνται στην Ευρωπαϊκή Υπηρεσία Εξωτερικής Δράσης (ΕΥΕΔ) από τις δημόσιες διοικήσεις των κρατών μελών (ΑΕΕ). Το καθεστώς αυτό εφαρμόζεται επίσης στους αποσπασμένους εμπειρογνώμονες που προέρχονται από κάποιο διεθνή οργανισμό.
   2.   Τα πρόσωπα τα υπαγόμενα στο παρόν καθεστώς παραμένουν στην υπηρεσία του εργοδότη τους κατά τη διάρκεια της απόσπασής τους και εξακολουθούν να αμείβονται από τον εργοδότη αυτόν.
   3.   Η ΕΥΕΔ αποφασίζει για την πρόσληψη ΑΕΕ, ανάλογα με τις ανάγκες και με τις δυνατότητες του προϋπολογισμού. Το Τμήμα Ανθρώπινων Πόρων καθορίζει τις λεπτομέρειες της πρόσληψης.
   4.   Οι ΑΕΕ πρέπει να έχουν την υπηκοότητα κράτους μέλους της Ευρωπαϊκής Ένωσης.
   5.   Τα κράτη μέλη και η ΕΥΕΔ συνεργάζονται ώστε να εξασφαλίζεται κατά το δυνατόν η αξιοκρατική πρόσληψη ΑΕΕ στην ΕΥΕΔ και να συνάμα να διασφαλίζεται επαρκώς η ισορροπία γεωγραφικής προέλευσης και φύλου, ειδικότερα δε να υπάρχει ουσιαστική παρουσία υπηκόων όλων των κρατών μελών.
   6.   Η απόσπαση διενεργείται με ανταλλαγή επιστολών μεταξύ του Διοικητικού Γενικού Διευθυντή της ΕΥΕΔ και της Μόνιμης Αντιπροσωπείας του οικείου κράτους μέλους, ή, κατά περίπτωση, του διεθνούς οργανισμού. Ο τόπος απόσπασης πρέπει να αναφέρεται στην ανταλλαγή επιστολών. Στην ανταλλαγή επιστολών επισυνάπτεται αντίγραφο του καθεστώτος που εφαρμόζεται στους αποσπασμένους στην ΕΥΕΔ εθνικούς εμπειρογνώμονες.
   Άρθρο 2
   Διάρκεια της απόσπασης
   1.   Η διάρκεια της απόσπασης δεν μπορεί να είναι συντομότερη των έξι μηνών ούτε να υπερβαίνει τα δύο έτη, δύναται δε να ανανεώνεται διαδοχικά για μέγιστο χρονικό διάστημα τεσσάρων ετών. Σε εξαιρετικές περιπτώσεις, κατόπιν αιτήσεως του αρμόδιου Γενικού Διευθυντή ή ισοδύναμου αξιωματούχου και εφόσον το συμφέρον της Υπηρεσίας το δικαιολογεί, το Τμήμα Ανθρώπινων Πόρων μπορεί να επιτρέπει μία ή περισσότερες παρατάσεις της απόσπασης για δύο ακόμη έτη το πολύ μετά το τέλος της τετραετίας.
   2.   Κατά παρέκκλιση από την παράγραφο 1, η διάρκεια της απόσπασης ενός ΑΕΕ για συμμετοχή στην προετοιμασία επιχειρήσεων διαχείρισης κρίσεων ή/και στη μελέτη της διεξαγωγής τους μπορεί να είναι συντομότερη των έξι μηνών.
   3.   Η σκοπούμενη διάρκεια της απόσπασης καθορίζεται εξαρχής στην ανταλλαγή επιστολών που αναφέρεται στην παράγραφο 6 του άρθρου 1. Η ίδια διαδικασία εφαρμόζεται στην περίπτωση που η απόσπαση ανανεώνεται.
   4.   Ο ΑΕΕ ο οποίος είχε στο παρελθόν αποσπασθεί στην ΕΥΕΔ μπορεί να αποσπασθεί εκ νέου εκεί υπό τις εξής προϋποθέσεις:

               α)

               να εξακολουθεί ο ΑΕΕ να πληροί τους όρους επιλεξιμότητας για απόσπαση·

               β)

               να έχουν παρέλθει τουλάχιστον έξι χρόνια μεταξύ του τέλους της προηγούμενης περιόδου απόσπασης και της αρχής της νέας· εάν κατά τη λήξη της πρώτης απόσπασης αυτή παρατάθηκε, η εξαετία αρχίζει να τρέχει από το τέλος της παράτασης.

         Η παρούσα διάταξη δεν κωλύει την ΕΥΕΔ να δεχθεί και πριν από την παρέλευση εξαετίας την απόσπαση ενός ΑΕΕ του οποίου η αρχική απόσπαση είχε διαρκέσει λιγότερο από έξι έτη, στην περίπτωση όμως αυτή η διάρκεια της νέας απόσπασης δεν υπερβαίνει το εναπομένον διάστημα μέχρι τη συμπλήρωση εξαετίας.
   Άρθρο 3
   Τόπος της απόσπασης
   1.   Οι ΑΕΕ αποσπώνται στην έδρα της ΕΥΕΔ στις Βρυξέλλες ή σε κάποια αντιπροσωπία της Ένωσης.
   2.   Ο τόπος απόσπασης μπορεί να τροποποιηθεί κατά τη διάρκεια της απόσπασης μέσω νέας ανταλλαγής επιστολών σύμφωνα με το άρθρο 1 παράγραφος 6, εάν η δυνατότητα τροποποίησης του εν λόγω τόπου δεν είχε προβλεφθεί στην αρχική ανταλλαγή επιστολών. Η διοίκηση που αποσπά τον ΑΕΕ ενημερώνεται για τις τυχόν τροποποιήσεις του τόπου απόσπασης.
   Άρθρο 4
   Καθήκοντα
   1.   Ο ΑΕΕ επικουρεί τα μέλη του προσωπικού της ΕΥΕΔ και εκτελεί τα καθήκοντα που του ανατίθενται. Τα καθήκοντα που ασκούνται καθορίζονται με κοινή συμφωνία μεταξύ της ΕΥΕΔ και της διοίκησης που αποσπά τον εθνικό εμπειρογνώμονα, προς το συμφέρον της ΕΥΕΔ και βάσει των προσόντων του αποσπωμένου.
   2.   Με την επιφύλαξη της παραγράφου 8, ο ΑΕΕ μπορεί να συμμετέχει σε αποστολές και συνεδριάσεις μόνον:

               α)

               εφόσον συνοδεύει μέλος του προσωπικού της ΕΥΕΔ
               ή

               β)

               ως παρατηρητής ή μόνο για ενημερωτικούς λόγους, αν είναι μόνος.

         Εκτός αν του έχει δοθεί σχετική εντολή δυνάμει της παραγράφου 8, ο ΑΕΕ δεν δύναται να εκπροσωπεί την ΕΥΕΔ με σκοπό να αναλάβει οικονομικές ή άλλες δεσμεύσεις ή να διαπραγματεύεται εξ ονόματός της.
   Οι περιορισμοί της παρούσας παραγράφου δεν έχουν εφαρμογή στους ΑΕΕ τους αποσπασμένους στη Μη Στρατιωτική Δυνατότητα Σχεδιασμού και Διεξαγωγής Επιχειρήσεων, στη Διεύθυνση Διαχείρισης Κρίσεων και Σχεδιασμού και στο Κέντρο Διαχείρισης Κρίσεων της ΕΕ.
   3.   Η ΕΥΕΔ, μέσω του ιεραρχικού προϊσταμένου του ΑΕΕ, παραμένει μόνη αρμόδια να εγκρίνει τα αποτελέσματα των καθηκόντων που επιτελούνται από τον ΑΕΕ.
   4.   Η ΕΥΕΔ, ο εργοδότης του ΑΕΕ και ο ίδιος ο ΑΕΕ καταβάλλουν πάσα δυνατή προσπάθεια να αποφεύγεται κάθε σύγκρουση συμφερόντων ή και υποψία σύγκρουσης συμφερόντων όσον αφορά τα καθήκοντα που θα εκτελεί ο ΑΕΕ κατά τη διάρκεια της απόσπασής του. Προς τούτο, το Τμήμα Ανθρώπινων Πόρων ενημερώνει εγκαίρως τον ΑΕΕ και τον εργοδότη του σχετικά με τα εκτελεστέα καθήκοντα και τους ζητεί να επιβεβαιώσουν γραπτώς ότι δεν διαπιστώνουν κανέναν λόγο για τον οποίο τα καθήκοντα αυτά δεν θα πρέπει να ανατεθούν στον ΑΕΕ, ιδίως δεδομένης της επαγγελματικής του πείρας.
   5.   Ζητείται ιδίως από τον ΑΕΕ να δηλώσει κάθε ενδεχόμενο ασυμβιβάστου μεταξύ των οικογενειακών του περιστάσεων (και ειδικότερα τυχόν επαγγελματικών δραστηριοτήτων στενών συγγενών του ή σημαντικών οικονομικών συμφερόντων του ίδιου ή στενών συγγενών του) και των καθηκόντων που προβλέπεται ότι θα εκτελεί κατά τη διάρκεια της απόσπασής του. Ο εργοδότης και ο ΑΕΕ δεσμεύονται να δηλώσουν στον ιεραρχικό του προϊστάμενο και στο Τμήμα Ανθρώπινων Πόρων οποιαδήποτε μεταβολή επερχόμενη κατά τη διάρκεια της απόσπασης, εξαιτίας της οποίας είναι δυνατόν να προκύψει σύγκρουση ή ασυμβίβαστο αυτού του είδους.
   6.   Οσάκις ο ιεραρχικός προϊστάμενος του ΑΕΕ θεωρεί ότι η φύση των καθηκόντων του ΑΕΕ απαιτεί να ληφθούν ιδιαίτερες προφυλάξεις ως προς την ασφάλεια, ζητείται και χορηγείται πριν από την απόσπαση του ΑΕΕ διαβάθμιση ασφαλείας.
   7.   Σε περίπτωση μη συμμόρφωσης προς τις διατάξεις των παραγράφων 2, 4 και 5, η ΕΥΕΔ δύναται να τερματίσει την απόσπαση του ΑΕΕ σύμφωνα με το άρθρο 9 παράγραφος 2 στοιχείο (γ).
   8.   Κατά παρέκκλιση από την παράγραφο 1 και το πρώτο εδάφιο της παραγράφου 2, ο Γενικός Διευθυντής ή ισοδύναμος αξιωματούχος της υπηρεσίας στην οποία έχει τοποθετηθεί ο ΑΕΕ μπορεί, ενεργώντας εξ ονόματος του Ύπατου Εκπροσώπου και κατόπιν προτάσεως του ιεραρχικού προϊσταμένου, να αναθέτει συγκεκριμένα έργα ή καθήκοντα στον ΑΕΕ και να του δίνει εντολή για τη διεξαγωγή μιας ή περισσοτέρων ειδικών αποστολών ή συνεδριάσεων, υπό τον όρο ότι δεν υπάρχει καμία σύγκρουση συμφερόντων.
   Άρθρο 5
   Δικαιώματα και υποχρεώσεις
   1.   Κατά τη διάρκεια της περιόδου απόσπασης:

               α)

               ο ΑΕΕ εκπληρώνει τα καθήκοντά του με αντικειμενικότητα και αμεροληψία και ρυθμίζει τη συμπεριφορά του με αποκλειστικό γνώμονα τα συμφέροντα της ΕΥΕΔ·

               β)

               ο ΑΕΕ οφείλει να απέχει από κάθε πράξη, και ειδικότερα από κάθε δημόσια έκφραση γνώμης, που δύναται να επισύρει την προσοχή στη θέση του στην ΕΥΕΔ·

               γ)

               ο ΑΕΕ ο οποίος κατά την άσκηση των καθηκόντων του καλείται να εκφέρει γνώμη για υπόθεση, για τη διεκπεραίωση ή την επίλυση της οποίας έχει προσωπικό συμφέρον που πιθανόν να θέτει εν αμφιβόλω την ανεξαρτησία του, οφείλει να ενημερώσει σχετικά τον ιεραρχικό του προϊστάμενο·

               δ)

               ο ΑΕΕ δεν δημοσιεύει ούτε δίνει για δημοσίευση, ούτε μόνος ούτε σε συνεργασία με άλλους, οποιοδήποτε κείμενο του οποίου το θέμα άπτεται των δραστηριοτήτων της Ευρωπαϊκής Ένωσης, χωρίς να λάβει σχετική άδεια από τον ιεραρχικό του προϊστάμενο. Η άδεια μπορεί να μη δοθεί μόνο αν η δημοσίευση θα μπορούσε να θίξει τα συμφέροντα της Ευρωπαϊκής Ένωσης·

               ε)

               όλα τα δικαιώματα τα σχετικά με εργασίες εκτελούμενες από τον ΑΕΕ κατά την εκτέλεση των καθηκόντων του μεταβιβάζονται στην ΕΥΕΔ·

               στ)

               ο ΑΕΕ έχει την υποχρέωση να διαμένει στον τόπο απόσπασής του ή σε τόση απόσταση από αυτόν ώστε να μην παρεμποδίζεται η άσκηση των καθηκόντων του·

               ζ)

               ο ΑΕΕ υποχρεούται να επικουρεί ή να συμβουλεύει τους ιεραρχικά ανωτέρους του, όπου έχει αποσπασθεί, και είναι υπεύθυνος απέναντί τους για την εκτέλεση των καθηκόντων που του ανατίθενται·

               η)

               ο ΑΕΕ δεν δέχεται, σχετικά με την εκτέλεση των καθηκόντων του, καμία οδηγία από τον εργοδότη του ή από την κυβέρνησή του. Απέχει από την ανάληψη οποιασδήποτε δραστηριότητας για λογαριασμό του εργοδότη του ή κυβερνήσεων ή άλλων προσώπων, ιδιωτικών επιχειρήσεων ή δημόσιων φορέων.

         2.   Τόσο κατά τη διάρκεια της απόσπασης όσο και μετά τη λήξη της, ο ΑΕΕ τηρεί τη μεγαλύτερη δυνατή εχεμύθεια όσον αφορά τα γεγονότα και τις πληροφορίες που ενδέχεται να έχουν υποπέσει στην αντίληψή του κατά την άσκηση των καθηκόντων του η ένεκα αυτής. Δεν κοινοποιεί, υπό οιαδήποτε μορφή και προς οιονδήποτε μη εξουσιοδοτημένο να λαμβάνει γνώση τους, έγγραφα και πληροφορίες που δεν έχουν ήδη δημοσιοποιηθεί νομίμως, ούτε τα χρησιμοποιεί για προσωπικό όφελος.
   3.   Μετά το τέλος της απόσπασης, ο ΑΕΕ παραμένει υποχρεωμένος να ενεργεί με εντιμότητα και διακριτικότητα όσον αφορά την άσκηση τυχόν νέων καθηκόντων που του ανατίθενται και την αποδοχή ορισμένων νέων θέσεων και πλεονεκτημάτων.
   4.   Ο ΑΕΕ υπόκειται στους κανόνες ασφαλείας που ισχύουν στην ΕΥΕΔ.
   5.   Η μη συμμόρφωση προς τις διατάξεις των παραγράφων 1, 2 και 4 του παρόντος άρθρου κατά τη διάρκεια της απόσπασης παρέχει στην ΕΥΕΔ το δικαίωμα να τερματίσει την απόσπαση του ΑΕΕ σύμφωνα με το άρθρο 9 παράγραφος 2 στοιχείο (γ).
   Άρθρο 6
   Επίπεδο καθηκόντων, επαγγελματική πείρα και γλωσσικές γνώσεις
   1.   Για να αποσπασθεί στην ΕΥΕΔ, ο ΑΕΕ απαιτείται να διαθέτει τουλάχιστον τριετή επαγγελματική πείρα πλήρους απασχόλησης στην εκτέλεση διοικητικών, επιστημονικών, τεχνικών, συμβουλευτικών ή εποπτικών καθηκόντων αντιστοιχούντων προς εκείνα των ομάδων καθηκόντων ΑD ή AST, όπως ορίζονται από τον κανονισμό υπηρεσιακής καταστάσεως των υπαλλήλων της Ευρωπαϊκής Ένωσης και το καθεστώς που εφαρμόζεται στους λοιπούς υπαλλήλους της Ένωσης (3).
   2.   Ο ΑΕΕ απαιτείται να γνωρίζει άριστα μία από τις κοινοτικές γλώσσες και να έχει ικανοποιητική γνώση μιας δεύτερης γλώσσας ώστε να εκπληρώνει τα καθήκοντά του.
   Άρθρο 7
   Διαδικασίες επιλογής
   1.   Οι ΑΕΕ επιλέγονται με ανοιχτή και διαφανή διαδικασία, τις πρακτικές λεπτομέρειες της οποίας καθορίζει το Τμήμα Ανθρώπινων Πόρων.
   Σε δεόντως αιτιολογημένες εξαιρετικές περιπτώσεις και προς το συμφέρον της Υπηρεσίας, επιτρέπεται η επιλογή ΑΕΕ και χωρίς να ακολουθηθεί τέτοια διαδικασία. Η άδεια προς τούτο δίδεται από το Γενικό Διευθυντή.
   2.   Πριν από την απόσπαση, ο ιεραρχικός προϊστάμενος οφείλει να εξακριβώνει ότι υπάρχουν τα αναγκαία χρήματα στον προϋπολογισμό.
   3.   Οι αιτήσεις διαβιβάζονται στο Τμήμα Ανθρώπινων Πόρων από την οικεία Μόνιμη Αντιπροσωπία.
   Άρθρο 8
   Αναστολή της απόσπασης
   1.   Το Τμήμα Ανθρώπινων Πόρων δύναται να εγκρίνει μία ή περισσότερες αναστολές της απόσπασης και να καθορίζει τους σχετικούς όρους. Στη διάρκεια των αναστολών αυτών:

               α)

               δεν καταβάλλονται οι αποζημιώσεις που προβλέπονται από τα άρθρα 16 και 17·

               β)

               τα έξοδα των άρθρων 19 και 20 αποδίδονται μόνον εφόσον η αναστολή γίνεται αιτήσει της ΕΥΕΔ.

         2.   Το Τμήμα Ανθρώπινων Πόρων ενημερώνει τον εργοδότη του ΑΕΕ σχετικά με την αναστολή.
   Άρθρο 9
   Τερματισμός της απόσπασης
   1.   Υπό την επιφύλαξη των διατάξεων της παραγράφου 2, η απόσπαση μπορεί να τερματιστεί με αίτηση της ΕΥΕΔ (εγκεκριμένη από το Τμήμα Ανθρώπινων Πόρων και τον αρμόδιο Γενικό Διευθυντή ή ισοδύναμο αξιωματούχο) ή του εργοδότη του ΑΕΕ, με προειδοποίηση τριών μηνών, ή με αίτηση του ίδιου του ΑΕΕ, με την ίδια προειδοποίηση και εφόσον συμφωνεί το Τμήμα Ανθρώπινων Πόρων και ο αρμόδιος Γενικός Διευθυντής ή ισοδύναμος αξιωματούχος.
   2.   Υπό ορισμένες εξαιρετικές περιστάσεις η απόσπαση είναι δυνατόν να τερματισθεί και χωρίς προειδοποίηση:

               α)

               από τον εργοδότη του ΑΕΕ, εάν το απαιτούν τα ουσιώδη του συμφέροντα·

               β)

               με συμφωνία μεταξύ του Τμήματος Ανθρώπινων Πόρων και του αρμόδιου Γενικού Διευθυντή ή ισοδύναμου αξιωματούχου της ΕΥΕΔ και του εργοδότη του ΑΕΕ, κατόπιν αιτήσεως που απευθύνει ο ΑΕΕ και στα δύο μέρη, εάν το απαιτούν ουσιώδη συμφέροντα του ΑΕΕ, είτε προσωπικά είτε επαγγελματικά· ή

               γ)

               από την ΕΥΕΔ (με συμφωνία μεταξύ του Τμήματος Ανθρώπινων Πόρων και του αρμόδιου Γενικού Διευθυντή ή ισοδύναμου αξιωματούχου), σε περίπτωση που ο ΑΕΕ αθετήσει υποχρεώσεις τις οποίες υπέχει δυνάμει του παρόντος καθεστώτος, και αφού προηγουμένως δοθεί στον ενδιαφερόμενο η δυνατότητα να απολογηθεί.

         3.   Σε περίπτωση τερματισμού της απόσπασης βάσει του στοιχείου (γ) της παραγράφου 2, το Τμήμα Ανθρώπινων Πόρων ενημερώνει αμέσως τον εργοδότη σχετικά με το γεγονός αυτό.
   ΚΕΦΑΛΑΙΟ ΙΙ

      ΟΡΟΙ ΕΡΓΑΣΙΑΣ

   Άρθρο 10
   Κοινωνική ασφάλιση
   1.   Πριν αρχίσει η απόσπαση, ο εργοδότης από την υπηρεσία του οποίου αποσπάται ο ΑΕΕ βεβαιώνει την ΕΥΕΔ ότι ο ΑΕΕ εξακολουθεί, καθ’ όλη τη διάρκεια της απόσπασής του, να υπάγεται στη νομοθεσία περί κοινωνικής ασφάλισης η οποία ισχύει για τη δημόσια υπηρεσία ή το διεθνή οργανισμό που τον απασχολεί και που αναλαμβάνει το βάρος των εξόδων τα οποία προκύπτουν στην αλλοδαπή. Προς τούτο, ο εργοδότης του ΑΕΕ διαβιβάζει στο Τμήμα Ανθρώπινων Πόρων το πιστοποιητικό που αναφέρεται στο άρθρο 11 παράγραφος 1 του κανονισμού (EOK) αριθ. 574/72 του Συμβουλίου (4).
   2.   Από την ημέρα έναρξης της απόσπασής του, ο ΑΕΕ καλύπτεται από την ΕΥΕΔ κατά των κινδύνων ατυχήματος. Το Τμήμα Ανθρώπινων Πόρων του κοινοποιεί αντίγραφο των ισχυόντων όρων κάλυψής του την ημέρα κατά την οποία εμφανίζεται στην αρμόδια υπηρεσία της ΕΥΕΔ για τη διεκπεραίωση των διατυπώσεων των σχετικών με την απόσπασή του.
   3.   Όταν απαιτείται συμπληρωματική ή ειδική ασφάλιση, στο πλαίσιο αποστολής στην οποία ο ΑΕΕ συμμετέχει κατ’ εφαρμογή των άρθρων 4 και 21, ή λόγω κινδύνων που προσιδιάζουν στον τόπο της απόσπασης, τα συναφή έξοδα καλύπτονται από την ΕΥΕΔ.
   Άρθρο 11
   Ωράριο εργασίας
   1.   Ο ΑΕΕ υπόκειται, ως προς το ωράριο εργασίας, στους κανόνες που ισχύουν στην ΕΥΕΔ. Οι κανόνες αυτοί μπορούν να τροποποιηθούν λόγω υπηρεσιακών αναγκών από το Διοικητικό Γενικό Διευθυντή.
   2.   Ο ΑΕΕ εργάζεται με πλήρες ωράριο καθ’ όλη τη διάρκεια της απόσπασης. Μετά από δεόντως αιτιολογημένη αίτηση του ιεραρχικού του προϊσταμένου και εφόσον αυτό δεν αντιβαίνει προς τα συμφέροντα της ΕΥΕΔ, ο Διοικητικός Γενικός Διευθυντής δύναται να επιτρέψει στον ΑΕΕ να εργάζεται με μειωμένο ωράριο, από συμφώνου με τον εργοδότη του.
   3.   Στις περιπτώσεις που επιτρέπεται η εργασία με μειωμένο ωράριο, ο ΑΕΕ εργάζεται τουλάχιστον το ήμισυ του κανονικού χρόνου εργασίας.
   4.   Οι αποζημιώσεις που ισχύουν στην ΕΥΕΔ για συνεχή ή εκ περιτροπής εργασία ή επιφυλακή δύνανται να χορηγούνται στους ΑΕΕ.
   Άρθρο 12
   Απουσία λόγω ασθένειας και ατυχήματος
   1.   Σε περίπτωση απουσίας λόγω ασθένειας ή ατυχήματος, ο ΑΕΕ ειδοποιεί τον ιεραρχικό του προϊστάμενό το συντομότερο δυνατόν, προσδιορίζοντας τον τόπο όπου βρίσκεται. Ο ΑΕΕ υποχρεούται να προσκομίσει, εφόσον απουσιάσει πέραν των τριών ημερών, ιατρικό πιστοποιητικό και ενδέχεται να υποβληθεί σε ιατρικό έλεγχο διοργανούμενο από την ΕΥΕΔ.
   2.   Όταν οι μέχρι τριών ημερών απουσίες του ΑΕΕ λόγω ασθενείας ή ατυχήματος έχουν υπερβεί συνολικά τις δώδεκα ημέρες εντός περιόδου δώδεκα μηνών, ο ΑΕΕ υποχρεούται να προσκομίζει ιατρικό πιστοποιητικό για κάθε νέα απουσία λόγω ασθενείας.
   3.   Αν η αναρρωτική άδεια υπερβαίνει τους τρεις μήνες ή τη διάρκεια του χρόνου που έχει ήδη υπηρετήσει ο ΑΕΕ, της μακρότερης των δύο περιόδων λαμβανομένης αποκλειστικά υπόψη, αναστέλλεται αυτομάτως η καταβολή των αποζημιώσεων του άρθρου 16 παράγραφοι 1 και 2. Η διάταξη αυτή δεν εφαρμόζεται στην περίπτωση ασθένειας συνδεόμενης με κυοφορία. Η αναρρωτική άδεια δεν δύναται να παραταθεί πέραν της διάρκειας της απόσπασης του ενδιαφερομένου.
   4.   Ωστόσο, ο ΑΕΕ ο οποίος υπήρξε θύμα ατυχήματος συνδεόμενου με την εργασία του, το οποίο συνέβη στη διάρκεια της απόσπασης, συνεχίζει να εισπράττει το πλήρες ποσό των αποζημιώσεων των παραγράφων 1 και 2 του άρθρου 16, καθ’ όλη τη διάρκεια της ανικανότητάς του προς εργασία και μέχρι το τέλος της διάρκειας της απόσπασης.
   Άρθρο 13
   Ετήσια άδεια, ειδική άδεια και αργίες
   1.   Ο ΑΕΕ δικαιούται δυόμισι εργάσιμες ημέρες αδείας ανά πλήρη μήνα υπηρεσίας (30 ημέρες ανά ημερολογιακό έτος).
   2.   Η άδεια υπόκειται σε προηγούμενη έγκριση του ιεραρχικού προϊσταμένου του ΑΕΕ.
   3.   Ο ΑΕΕ δικαιούται ειδική άδεια στις εξής περιπτώσεις:
   —   γάμος του ΑΕΕ: τέσσερις ημέρες,
   —   αλλαγή διαμονής του ΑΕΕ: δύο ημέρες,
   —   μετακόμιση προς ανάληψη υπηρεσίας: μέχρι δύο ημέρες,
   —   σοβαρή ασθένεια συζύγου: μέχρι τρεις ημέρες,
   —   θάνατος συζύγου: τέσσερις ημέρες,
   —   σοβαρή ασθένεια ανιόντος: μέχρι δύο ημέρες,
   —   θάνατος ανιόντος: μέχρι δύο ημέρες,
   —   γάμος τέκνου: δύο ημέρες,
   —   γέννηση τέκνου: δέκα ημέρες, που λαμβάνονται εντός 14 εβδομάδων μετά τη γέννηση,
   —   θάνατος συζύγου κατά τη διάρκεια της άδειας μητρότητας: όσες ημέρες απέμεναν από την άδεια μητρότητας που εδικαιούτο η θανούσα σύμφωνα με τον κανονισμό υπηρεσιακής καταστάσεως,
   —   σοβαρή ασθένεια τέκνου: μέχρι δύο ημέρες,
   —   ιδιαίτερη σοβαρή ασθένεια τέκνου, πιστοποιημένη από γιατρό, ή νοσηλεία τέκνου έως και 12 ετών: μέχρι πέντε ημέρες,
   —   θάνατος τέκνου: τέσσερις ημέρες,
   —   υιοθεσία τέκνου: περίοδος 20 εβδομάδων (24 αν το τέκνο είναι ανάπηρο), κατά τα ισχύοντα σύμφωνα με τον κανονισμό υπηρεσιακής καταστάσεως.
   Πρόσθετη ειδική άδεια δύο ημερών ανά δωδεκάμηνο δύναται να χορηγηθεί μετά από δεόντως αιτιολογημένη αίτηση του ενδιαφερομένου.
   Για τους σκοπούς της παρούσας διάταξης, ο/η εκτός γάμου σύντροφος του ΑΕΕ μπορεί να εξομοιώνεται με σύζυγο κατά τα ισχύοντα σύμφωνα με τον κανονισμό υπηρεσιακής καταστάσεως.
   4.   Κατόπιν δεόντως αιτιολογημένης αίτησης του εργοδότη του ΑΕΕ, είναι δυνατόν να χορηγηθούν από την ΕΥΕΔ (το Τμήμα Ανθρώπινων Πόρων και τον αρμόδιο Γενικό Διευθυντή ή ισοδύναμο αξιωματούχο) έως και δύο ημέρες ειδικής άδειας ανά περίοδο δώδεκα μηνών. Οι αιτήσεις εξετάζονται για κάθε περίπτωση μεμονωμένα.
   5.   Στην περίπτωση εργασίας με μειωμένο ωράριο η ετήσια άδεια ελαττώνεται ανάλογα.
   6.   Οι ημέρες ετήσιας άδειας που δεν έχουν ληφθεί στο τέλος της περιόδου απόσπασης χάνονται.
   Άρθρο 14
   Άδεια μητρότητας
   1.   Σε περίπτωση εγκυμοσύνης, η ΑΕΕ δικαιούται άδεια μητρότητας είκοσι εβδομάδων, κατά την οποία εισπράττει τις αποζημιώσεις που προβλέπονται στο άρθρο 16. Η άδεια αρχίζει το νωρίτερο έξι εβδομάδες πριν από την πιθανή ημερομηνία τοκετού που αναφέρεται στο πιστοποιητικό και λήγει το νωρίτερο δεκατέσσερις εβδομάδες μετά την ημερομηνία του τοκετού. Σε περίπτωση πολλαπλού ή πρόωρου τοκετού ή γέννησης ανάπηρου τέκνου, η διάρκεια της άδειας ανέρχεται σε εικοσιτέσσερις εβδομάδες. Για τους σκοπούς της παρούσας διάταξης, πρόωρος λογίζεται ο τοκετός που λαμβάνει χώρα πριν από το τέλος της 34ης εβδομάδας της εγκυμοσύνης.
   2.   Στις περιπτώσεις που η εθνική νομοθεσία του εργοδότη της ΑΕΕ προβλέπει μεγαλύτερη άδεια μητρότητας, η απόσπαση αναστέλλεται για το διάστημα που υπερβαίνει την περίοδο που χορηγήθηκε από την ΕΥΕΔ. Στην περίπτωση αυτή, στο τέλος της απόσπασης, και εφόσον δικαιολογείται από το συμφέρον της ΕΥΕΔ, προστίθεται στην απόσπαση περίοδος ίση προς τη διάρκεια της αναστολής της.
   3.   Η ΑΕΕ έχει την εναλλακτική δυνατότητα να ζητήσει αναστολή της απόσπασης για διάστημα ίσο προς τη συνολική άδεια μητρότητας που δικαιούται Στην περίπτωση αυτή, στο τέλος της απόσπασης και εφόσον το επιτρέπουν τα συμφέροντα της ΕΥΕΔ, προστίθεται περίοδος ίση προς τη διάρκεια της αναστολής.
   Άρθρο 15
   Διαχείριση και έλεγχος
   Η διαχείριση και ο έλεγχος των αδειών ανατίθενται στον ιεραρχικό προϊστάμενο του ΑΕΕ και στο Τμήμα Ανθρώπινων Πόρων. Ο έλεγχος του ωραρίου εργασίας και των απουσιών ανατίθεται στον ιεραρχικό προϊστάμενο του ΑΕΕ.
   ΚΕΦΑΛΑΙΟ III

      ΑΠΟΖΗΜΙΩΣΕΙΣ ΚΑΙ ΔΑΠΑΝΕΣ

   Άρθρο 16
   Αποζημιώσεις
   1.   Ο ΑΕΕ δικαιούται, για όλο το διάστημα της απόσπασής του, ημερήσια αποζημίωση διαβίωσης. Εάν η απόσταση μεταξύ του τόπου προέλευσης και του τόπου απόσπασης είναι ίση ή κατώτερη των 150 χιλιομέτρων, η αποζημίωση ανέρχεται σε 31,92 EUR. Εάν η απόσταση αυτή είναι ανώτερη των 150 χιλιομέτρων, η αποζημίωση ανέρχεται σε 127,65 EUR.
   2.   Εάν δεν έχει λάβει αποζημίωση για τα έξοδα μετακόμισης ούτε από την ΕΥΕΔ ούτε από τον εργοδότη του, ο ΑΕΕ δικαιούται πρόσθετη μηνιαία αποζημίωση καταβαλλόμενη σύμφωνα με τον κατωτέρω πίνακα:

               Απόσταση μεταξύ του τόπου κατοικίας και του τόπου απόσπασης (σε χιλιόμετρα)

               Ποσό σε ευρώ

               0-150

               0

               > 150

               82,05

               > 300

               145,86

               > 500

               237,05

               > 800

               382,92

               > 1 300

               601,73

               > 2 000

               720,27

         3.   Οι αποζημιώσεις αυτές οφείλονται για τα χρονικά διαστήματα αποστολής, ετήσιας άδειας, άδειας μητρότητας, ειδικής άδειας και αργιών που χορηγούνται από την ΕΥΕΔ.
   4.   Κατά την ανάληψη των καθηκόντων του, ο ΑΕΕ δικαιούται προκαταβολή ίση προς 75 ημερήσιες αποζημιώσεις διαβίωσης, η καταβολή της οποίας συνεπάγεται απώλεια κάθε δικαιώματος νέων αποζημιώσεων διαβίωσης για την περίοδο στην οποία αντιστοιχεί. Σε περίπτωση που η απόσπαση του ΑΕΕ στην ΕΥΕΔ λήξει οριστικά προτού παρέλθει η περίοδος που λαμβάνεται υπόψη για τον υπολογισμό της προκαταβολής, ο ΑΕΕ επιστρέφει υποχρεωτικά το τμήμα της προκαταβολής που αντιστοιχεί στο υπόλοιπο της περιόδου αυτής.
   5.   Κατά την ανταλλαγή επιστολών που προβλέπεται από την παράγραφο 6 του άρθρου 1, το Τμήμα Ανθρώπινων Πόρων ενημερώνεται από τον εργοδότη του ΑΕΕ σχετικά με κάθε παροχή ανάλογη με εκείνες των παραγράφων 1 και 2 του παρόντος άρθρου την οποία εισπράττει ο ΑΕΕ. Τα σχετικά ποσά αφαιρούνται από τις αντίστοιχες αποζημιώσεις που καταβάλλει η ΕΥΕΔ.
   6.   Οι ημερήσιες και μηνιαίες αποζημιώσεις αναπροσαρμόζονται κάθε χρόνο, δίχως αναδρομικό αποτέλεσμα, ανάλογα με την αναπροσαρμογή των βασικών μισθών των υπαλλήλων της Ένωσης στις Βρυξέλλες και στο Λουξεμβούργο.
   Άρθρο 17
   Πρόσθετη κατ’ αποκοπή αποζημίωση
   1.   Ο ΑΕΕ, εκτός εάν ο τόπος προέλευσής του ευρίσκεται σε απόσταση ίση ή κατώτερη των 150 χιλιομέτρων από τον τόπο της απόσπασής του, δικαιούται πρόσθετη κατ’ αποκοπή αποζημίωση, ίση προς τη διαφορά μεταξύ των ακαθάριστων ετήσιων αποδοχών (μείον τα οικογενειακά επιδόματα) που του καταβάλλει ο εργοδότης του συν το ποσό των τυχόν αποζημιώσεων που του καταβάλλει η ΕΥΕΔ δυνάμει του άρθρου 16, αφενός, και των βασικών αποδοχών υπαλλήλου βαθμού AD 6 ή AST 4 και κλιμακίου 1, αφετέρου, ανάλογα με την ομάδα καθηκόντων προς την οποία εξομοιώνεται ο ΑΕΕ.
   2.   Η αποζημίωση αυτή αναπροσαρμόζεται άπαξ του έτους, χωρίς αναδρομικό αποτέλεσμα, ανάλογα με την αναπροσαρμογή των βασικών αποδοχών των υπαλλήλων της Ένωσης.
   Άρθρο 18
   Τόπος πρόσληψης, απόσπασης, προέλευσης και επιστροφής
   1.   Για τους σκοπούς του παρόντος καθεστώτος, νοείται ως:

               —

               τόπος πρόσληψης, ο τόπος στον οποίο ο ΑΕΕ ασκούσε τα καθήκοντά του για τον εργοδότη του ακριβώς πριν από την απόσπασή του,

               —

               τόπος απόσπασης, οι Βρυξέλλες ή ο τόπος όπου βρίσκεται η αντιπροσωπία της Ένωσης στην οποία έχει τοποθετηθεί ο ΑΕΕ,

               —

               τόπος προέλευσης, ο τόπος στον οποίο βρίσκεται η έδρα του εργοδότη του,

               —

               τόπος επιστροφής, ο τόπος στον οποίο ο ΑΕΕ θα ασκήσει την κύρια δραστηριότητά του μετά τη λήξη της απόσπασης.

         2.   Εάν είτε ο τόπος πρόσληψης είτε ο τόπος επιστροφής βρίσκεται εκτός του εδάφους της Ευρωπαϊκής Ένωσης ή σε κράτος μέλος διαφορετικό από εκείνο στο οποίο βρίσκεται η έδρα του εργοδότη του ΑΕΕ, ή εάν ο ΑΕΕ δεν ασκήσει επαγγελματική δραστηριότητα μετά τη λήξη της απόσπασής του, ο τόπος προέλευσης θεωρείται είτε ως τόπος πρόσληψης είτε ως τόπος επιστροφής, κατά περίπτωση.
   Ο τόπος πρόσληψης, ο ή οι τόποι απόσπασης και ο τόπος προέλευσης καθορίζονται στην ανταλλαγή επιστολών που αναφέρεται στο άρθρο 1 παράγραφος 6. Ο τόπος επιστροφής καθορίζεται βάσει δήλωσης του εργοδότη του ΑΕΕ.
   3.   Για την εφαρμογή του παρόντος άρθρου, περιστάσεις προκύπτουσες από καθήκοντα που εκτελεί ο ΑΕΕ για κράτος μέλος διαφορετικό από εκείνο του τόπου απόσπασης ή για διεθνή οργανισμό, δεν λαμβάνονται υπόψη.
   Άρθρο 19
   Έξοδα ταξιδιού
   1.   Ο ΑΕΕ, του οποίου ο τόπος πρόσληψης ευρίσκεται σε απόσταση άνω των 150 χιλιομέτρων από τον τόπο απόσπασής του, δικαιούται απόδοση των εξόδων ταξιδιού κατά την έναρξη της απόσπασης:

               α)

               για τον εαυτό του·

               β)

               για την/τον σύζυγο του/της και τα συντηρούμενα τέκνα, υπό τον όρο ότι τα πρόσωπα αυτά συμβιώνουν με τον ΑΕΕ και εφόσον τα έξοδα μετακόμισης επιστρέφονται από την ΕΥΕΔ.

         2.   Πλην της περιπτώσεως αεροπορικού ταξιδιού, το αποδιδόμενο ποσό είναι κατ’ αποκοπή και περιορίζεται στην τιμή σιδηροδρομικού εισιτηρίου δεύτερης θέσης, χωρίς προσαυξήσεις. Το ίδιο ισχύει για τα ταξίδια με ιδιωτικό αυτοκίνητο. Εάν η σιδηροδρομική διαδρομή υπερβαίνει τα 500 χιλιόμετρα ή εάν η συνήθης διαδρομή περιλαμβάνει θαλάσσιο διάπλου, επιτρέπεται επιστροφή του πραγματικού κόστους αεροπορικού εισιτηρίου μειωμένης τιμής (PEX ή APEX), εφόσον προσκομισθούν τα εισιτήρια και τα δελτία επιβίβασης.
   3.   Ο ΑΕΕ δικαιούται για τον ίδιο και, κατά περίπτωση, για τα πρόσωπα που αναφέρει το στοιχείο (β) της παραγράφου 1, απόδοση εξόδων ταξιδιού προς τον τόπο επιστροφής κατά τη λήξη της απόσπασης και μέχρι των ανωτέρω ορίων. Η απόδοση αυτή δεν μπορεί να συνεπάγεται καταβολή ποσού υψηλότερου από εκείνο που θα εδικαιούτο εάν επέστρεφε στον τόπο πρόσληψής του.
   4.   Εάν ο ΑΕΕ έχει προβεί σε μετακόμιση από τον τόπο πρόσληψης στον τόπο της απόσπασής του, δικαιούται κάθε έτος ένα κατ’ αποκοπή ποσό ίσο προς το κόστος ταξιδιού με επιστροφή από τον τόπο απόσπασης στον τόπο προέλευσής του, για τον ίδιο, την/τον σύζυγό του/της και τα τυχόν συντηρούμενα τέκνα.
   5.   Για τους σκοπούς της παρούσας διάταξης, ο/η εκτός γάμου σύντροφος του ΑΕΕ μπορεί να εξομοιώνεται με σύζυγο κατά τα ισχύοντα σύμφωνα με τον κανονισμό υπηρεσιακής καταστάσεως.
   Άρθρο 20
   Έξοδα μετακόμισης
   1.   Ο ΑΕΕ δικαιούται να μετακομίσει με έξοδα της ΕΥΕΔ την οικοσκευή και τα προσωπικά του αντικείμενα από τον τόπο πρόσληψής του στον τόπο απόσπασής του, αφού λάβει εκ των προτέρων την έγκριση του Τμήματος Ανθρώπινων Πόρων, εφόσον πληρούνται οι ακόλουθοι όροι:

               α)

               η διάρκεια της αρχικής περιόδου απόσπασης πρέπει να είναι δύο ετών·

               β)

               η απόσταση μεταξύ του τόπου πρόσληψης του ΑΕΕ και του τόπου της απόσπασης πρέπει να είναι τουλάχιστον 100 χιλιόμετρα·

               γ)

               η μετακόμιση πρέπει να έχει ολοκληρωθεί εντός εξαμήνου από την ημερομηνία έναρξης της απόσπασης·

               δ)

               η σχετική έγκριση πρέπει να έχει ζητηθεί τουλάχιστον δύο μήνες πριν από την προβλεπόμενη ημερομηνία μετακόμισης·

               ε)

               τα έξοδα μετακόμισης δεν καλύπτονται από τον εργοδότη· και

               στ)

               ο ΑΕΕ οφείλει να προσκομίσει το πρωτότυπο των προσφορών, αποδείξεων και τιμολογίων στο Τμήμα Ανθρώπινων Πόρων, καθώς και πιστοποιητικό του εργοδότη του με το οποίο να βεβαιώνεται ότι ο τελευταίος δεν αναλαμβάνει τα έξοδα μετακόμισης.

         2.   Υπό την επιφύλαξη της παραγράφου 3, στις περιπτώσεις που τα έξοδα της μετακόμισης στον τόπο απόσπασης έχουν αποδοθεί από την ΕΥΕΔ, ο ΑΕΕ δικαιούται στο τέλος της απόσπασης και μετά από προηγούμενη έγκριση, απόδοση των εξόδων μετακόμισης από τον τόπο της απόσπασης στον τόπο επιστροφής, σύμφωνα με τους ισχύοντες στην ΕΥΕΔ κανόνες τους σχετικούς με την απόδοση εξόδων μετακόμισης, εφόσον πληρούνται οι ανωτέρω όροι των στοιχείων δ) και ε) της παραγράφου 1 και οι εξής περαιτέρω όροι:

               α)

               η μετακόμιση δεν μπορεί να γίνει ενωρίτερα από έξι μήνες πριν από τη λήξη της απόσπασης·

               β)

               η μετακόμιση πρέπει να έχει ολοκληρωθεί εντός των έξι μηνών που έπονται της λήξης της απόσπασης·

               γ)

               το ποσό των εξόδων μετακόμισης που αποδίδεται από την ΕΥΕΔ για τη μετακόμιση στο τέλος της απόσπασης δεν δύναται να υπερβαίνει το ποσό των εξόδων της μετακόμισης που θα εδικαιούτο εάν επέστρεφε στον τόπο πρόσληψής του·

               δ)

               διαβιβάζονται στην ΕΥΕΔ τα πρωτότυπα έντυπα των προσφορών και η απόδειξη της μετακόμισης, καθώς και βεβαίωση του εργοδότη του ΑΕΕ ότι δεν αναλαμβάνει να καλύψει το σύνολο ή μέρος των εξόδων της μετακόμισης.

         3.   Ο ΑΕΕ η απόσπαση του οποίου τερματίζεται με δική του αίτηση ή κατόπιν αιτήσεως του εργοδότη του, εντός δύο ετών από την έναρξη της απόσπασης, δεν δικαιούται απόδοση των εξόδων μετακόμισης στο τέλος της απόσπασης.
   4.   Η δυνάμει του παρόντος άρθρου απόδοση εξόδων γίνεται σύμφωνα με τους οικείους κανόνες και όρους που ισχύουν στην ΕΥΕΔ.
   Άρθρο 21
   Αποστολές και έξοδα αποστολής
   1.   Ο ΑΕΕ μπορεί να σταλεί σε αποστολή, τηρουμένων των διατάξεων του άρθρου 4.
   2.   Τα έξοδα αποστολής τού αποδίδονται σύμφωνα με τους κανόνες και όρους που ισχύουν στην ΕΥΕΔ.
   Άρθρο 22
   Επιμόρφωση
   Ο ΑΕΕ δικαιούται να συμμετέχει στις επιμορφωτικές δράσεις που διοργανώνει η ΕΥΕΔ, εφόσον το δικαιολογεί το συμφέρον της ΕΥΕΔ. Κατά τη λήψη της απόφασης από τον ιεραρχικό προϊστάμενο του ΑΕΕ για την έγκριση της συμμετοχής του ΑΕΕ σε επιμορφωτικές δράσεις αυτού του είδους, λαμβάνονται υπόψη τα εύλογα συμφέροντα του ΑΕΕ, ιδίως από την άποψη της εκτέλεσης των επαγγελματικών του καθηκόντων.
   Άρθρο 23
   Διοικητικές διατάξεις
   1.   Ο ΑΕΕ παρουσιάζεται την πρώτη ημέρα της απόσπασής του στο Τμήμα Ανθρώπινων Πόρων για τη διεκπεραίωση των σχετικών διοικητικών διατυπώσεων. Αναλαμβάνει υπηρεσία την πρώτη ή τη δέκατη έκτη ημέρα του μηνός.
   2.   Ο ΑΕΕ ο αποσπασμένος σε αντιπροσωπία της Ένωσης παρουσιάζεται στον επικεφαλής της αντιπροσωπίας στον τόπο της απόσπασής του.
   3.   Οι πληρωμές γίνονται από την ΕΥΕΔ σε ευρώ προς τραπεζικό λογαριασμό που ανοίγεται σε τραπεζικό ίδρυμα στις Βρυξέλλες. Όσον αφορά τον ΑΕΕ τον αποσπασμένο σε άλλο τόπο πλην των Βρυξελλών, οι πληρωμές μπορεί να γίνονται σε ευρώ προς τραπεζικό λογαριασμό που ανοίγεται σε τραπεζικό ίδρυμα είτε στις Βρυξέλλες είτε στον τόπο προέλευσης του ΑΕΕ.
   ΚΕΦΑΛΑΙΟ IV

      ΑΕΕ ΑΠΟΣΠΑΣΜΕΝΟΙ ΣΕ ΑΝΤΙΠΡΟΣΩΠΙΕΣ ΤΗΣ ΕΝΩΣΗΣ

   Άρθρο 24
   Καθεστώς των αποσπασμένων σε αντιπροσωπίες της Ένωσης ΑΕΕ
   Με την επιφύλαξη των κανόνων που ορίζονται στο παρόν κεφάλαιο, οι κανόνες που ορίζονται στο υπόλοιπο κείμενο της παρούσας απόφασης έχουν εφαρμογή και στους ΑΕΕ τους αποσπασμένους σε αντιπροσωπίες της Ένωσης.
   Άρθρο 25
   Αποζημιώσεις
   1.   Οι αναφερόμενες στο άρθρο 16 αποζημιώσεις καταβάλλονται σε ευρώ στο Βέλγιο, υπόκεινται δε στους διορθωτικούς συντελεστές που εφαρμόζονται στις αποδοχές των υπαλλήλων που υπηρετούν στο Βέλγιο.
   2.   Κατά παρέκκλιση από την παράγραφο 1, το Τμήμα Ανθρώπινων Πόρων μπορεί να επιτρέψει, μετά από αίτηση του ΑΕΕ, την πληρωμή των αποζημιώσεων διαβίωσης στο νόμισμα του τόπου απόσπασης ή — σε εξαιρετικές και δεόντως αιτιολογημένες περιπτώσεις προς διατήρηση της αγοραστικής δύναμης — σε άλλο νόμισμα. Στην περίπτωση αυτή οι αποζημιώσεις υπόκεινται στο διορθωτικό συντελεστή που προβλέπεται στο άρθρο 12 του παραρτήματος X του Κανονισμού Υπηρεσιακής Καταστάσεως των Υπαλλήλων και μετατρέπονται με την αντίστοιχη ισοτιμία.
   3.   Στους ΑΕΕ τους αποσπασμένους σε αντιπροσωπίες της ΕΕ σε τρίτες χώρες καταβάλλεται αποζημίωση συνθηκών διαβίωσης, καθοριζόμενη με τα ίδια κριτήρια που ορίζονται στο άρθρο 10 του παραρτήματος X του Κανονισμού Υπηρεσιακής Καταστάσεως των Υπαλλήλων. Το ποσό αναφοράς που αναφέρεται στο άρθρο 10 του παραρτήματος X του εν λόγω Κανονισμού Υπηρεσιακής Καταστάσεως είναι το ποσό της ημερήσιας αποζημίωσης διαβίωσης που αναφέρεται στο άρθρο 16 παράγραφος 1 της παρούσας απόφασης.
   Άρθρο 26
   Επιστροφή εξόδων
   1.   Τα έξοδα που αναφέρονται στο άρθρο 19 παράγραφος 1 στοιχείο (β) και παράγραφος 4 δεν επιστρέφονται.
   2.   Τα έξοδα που αναφέρονται στο άρθρο 20 δεν επιστρέφονται.
   Άρθρο 27
   Ετήσια άδεια
   Οι κανόνες περί ετήσιας άδειας που εφαρμόζονται στο προσωπικό της ΕΥΕΔ που υπηρετεί στις αντιπροσωπίες της Ένωσης εφαρμόζονται ομοίως και στους ΑΕΕ της ΕΥΕΔ που υπηρετούν στις αντιπροσωπίες της Ένωσης.
   ΚΕΦΑΛΑΙΟ V

      ΑΝΕΞΟΔΟΙ ΑΠΟΣΠΑΣΜΕΝΟΙ ΕΘΝΙΚΟΙ ΕΜΠΕΙΡΟΓΝΩΜΟΝΕΣ

   Άρθρο 28
   Ανέξοδοι ΑΕΕ
   1.   Για τους σκοπούς της παρούσας απόφασης, ως «ανέξοδοι ΑΕΕ» νοούνται οι ΑΕΕ για τους οποίους η ΕΥΕΔ δεν καταβάλλει καμία από τις προβλεπόμενες στα κεφάλαια III και IV αποζημιώσεις ούτε καλύπτει κανένα από τα προβλεπόμενα στην παρούσα απόφαση έξοδα, πλην εκείνων που σχετίζονται με την εκτέλεση των καθηκόντων τους κατά τη διάρκεια της απόσπασής τους, και με την επιφύλαξη τυχόν διαφορετικής συμφωνίας μεταξύ της ΕΥΕΔ και της διοίκησης που αποσπά τον ανέξοδο ΑΕΕ.
   2.   Το Τμήμα Ανθρώπινων Πόρων δύναται να επιτρέπει, κατόπιν αιτήσεως του αρμόδιου Γενικού Διευθυντή ή ισοδύναμου αξιωματούχου, την απόσπαση ανέξοδων ΑΕΕ κατά περίπτωση, λαμβάνοντας υπόψη τον τόπο καταγωγής τους, τη συγκεκριμένη Υπηρεσία, τη γεωγραφική ισορροπία και τα εκτελεστέα καθήκοντα.
   ΚΕΦΑΛΑΙΟ VI

      ΕΦΑΡΜΟΓΗ ΤΟΥ ΚΑΘΕΣΤΩΤΟΣ ΣΤΟ ΑΠΟΣΠΑΣΜΕΝΟ ΣΤΡΑΤΙΩΤΙΚΟ ΠΡΟΣΩΠΙΚΟ ΤΩΝ ΚΡΑΤΩΝ ΜΕΛΩΝ

   Άρθρο 29
   Καθεστώς των αποσπασμένων στρατιωτικών
   Υπό την επιφύλαξη των διατάξεων του παρόντος κεφαλαίου, το καθεστώς των λοιπών κεφαλαίων της παρούσας απόφασης εφαρμόζεται και στρατιωτικό προσωπικό που αποσπάται στην ΕΥΕΔ για να συγκροτήσει το Στρατιωτικό Επιτελείο της Ευρωπαϊκής Ένωσης (ΣΕΕΕ) σύμφωνα με την απόφαση 2001/80/ΚΕΠΠΑ του Συμβουλίου, της 22ας Ιανουαρίου 2001, για τη σύσταση του Στρατιωτικού Επιτελείου της Ευρωπαϊκής Ένωσης (5) και τις μετέπειτα τροποποιήσεις της.
   Άρθρο 30
   Όροι
   Οι αποσπασμένοι στρατιωτικοί απαιτείται να υπηρετούν εμμίσθως στις ένοπλες δυνάμεις ενός κράτους μέλους κατά τη διάρκεια της απόσπασής τους.
   Άρθρο 31
   Πρόσληψη
   Τους όρους πρόσληψης των αποσπασμένων στρατιωτικών ορίζει ο Γενικός Διευθυντής του Στρατιωτικού Επιτελείου (6).
   Άρθρο 32
   Ανταλλαγή επιστολών
   Η ανταλλαγή επιστολών που αναφέρεται στο άρθρο 1 παράγραφος 6 πραγματοποιείται μεταξύ του Διοικητικού Γενικού Διευθυντή της ΕΥΕΔ και της Μόνιμης Αντιπροσωπείας του οικείου κράτους μέλους όσον αφορά το Γενικό Διευθυντή του ΣΕΕΕ, τον Αναπληρωτή Γενικό Διευθυντή του ΣΕΕΕ και όλους τους διορισμούς Διευθυντών και Κλαδαρχών, μεταξύ δε του Γενικού Διευθυντή του ΣΕΕΕ και της Μόνιμης Αντιπροσωπείας του οικείου κράτους μέλους όσον αφορά όλους τους άλλους διορισμούς. Η εν λόγω ανταλλαγή επιστολών πρέπει επίσης να αναφέρει οιονδήποτε τυχόν περιορισμό όσον αφορά τη συμμετοχή του ΑΕΕ σε αποστολές.
   Άρθρο 33
   Διάρκεια απόσπασης
   1.   Η διάρκεια απόσπασης δεν μπορεί να είναι μικρότερη του εξαμήνου ούτε ανώτερη των τριών ετών και μπορεί να παραταθεί διαδοχικά έως τέσσερα έτη συνολικά.
   2.   Πλην εξαιρετικών περιπτώσεων, πρέπει να έχουν παρέλθει τουλάχιστον τρία έτη μεταξύ του τέλους της προηγούμενης περιόδου απόσπασης και της αρχής τυχόν νέας, εφόσον τη δικαιολογούν οι περιστάσεις και σε συμφωνία με το Γενικό Διευθυντή του ΣΕΕΕ.
   Άρθρο 34
   Καθήκοντα
   Κατά παρέκκλιση από το άρθρο 4, οι αποσπασμένοι στρατιωτικοί που ενεργούν υπό την εποπτεία του Ύπατου Εκπροσώπου εκτελούν τις αποστολές και εκπληρώνουν τα καθήκοντα και τις λειτουργίες που τους ανατίθενται σύμφωνα με το παράρτημα της απόφασης 2001/80/ΚΕΠΠΑ, όπως έχει έκτοτε τροποποιηθεί.
   Άρθρο 35
   Διαβάθμιση ασφάλειας
   Το επίπεδο διαβάθμισης ασφαλείας για τον αποσπασμένο στρατιωτικό πρέπει να ορίζεται στην ανταλλαγή επιστολών που αναφέρει η παράγραφος 6 του άρθρου 1, δεν μπορεί δε να είναι κατώτερο του SECRET.
   Άρθρο 36
   Επαγγελματική πείρα
   Κατά παρέκκλιση από την παράγραφο 1 του άρθρου 6, μπορεί να αποσπασθεί στην ΕΥΕΔ στρατιωτικός που εκτελεί καθήκοντα σχεδιασμού ή μελέτης, ο οποίος επιδεικνύει υψηλό βαθμό ικανότητας για τα προς εκτέλεση καθήκοντα.
   Άρθρο 37
   Αναστολή και λήξη της απόσπασης
   1.   Για την εφαρμογή του άρθρου 8 παράγραφος 1, η άδεια στον αποσπασμένο στρατιωτικό δίδεται από το Γενικό Διευθυντή του ΣΕΕΕ.
   2.   Κατά παρέκκλιση από το άρθρο 9 παράγραφος 2, η απόσπαση μπορεί να τερματιστεί χωρίς προειδοποίηση αν το απαιτούν τα συμφέροντα της ΕΥΕΔ ή της εθνικής διοίκησης στην οποία υπάγεται ο αποσπασμένος στρατιωτικός, ή για οποιαδήποτε άλλη ικανή αιτία.
   Άρθρο 38
   Σοβαρή αθέτηση υποχρεώσεων
   1.   Μια απόσπαση είναι δυνατόν να τερματισθεί χωρίς προειδοποίηση σε περίπτωση σοβαρής αθέτησης, εκ προθέσεως ή εξ αμελείας, υποχρεώσεων τις οποίες όφειλε να τηρήσει ο αποσπασμένος στρατιωτικός. Κατά παρέκκλιση από το άρθρο 9 παράγραφος 2 στοιχείο (γ), η απόφαση λαμβάνεται από το Γενικό Διευθυντή του ΣΕΕΕ αφού προηγουμένως δοθεί στον ενδιαφερόμενο η δυνατότητα να απολογηθεί. Προτού λάβει απόφαση, ο Γενικός Διευθυντής του ΣΕΕΕ ενημερώνει σχετικά το μόνιμο αντιπρόσωπο του κράτους μέλους του οποίου είναι υπήκοος ο αποσπασμένος στρατιωτικός. Συνεπεία της απόφασης αυτής, τα έξοδα περί των οποίων τα άρθρα 19 και 20 παύουν να επιστρέφονται.
   Πριν από την απόφαση περί της οποίας το πρώτο εδάφιο, ο Γενικός Διευθυντής του ΣΕΕΕ δύναται να θέσει σε αναστολή τον αποσπασμένο στρατιωτικό, εφόσον του καταλογίζεται σοβαρή αθέτηση υποχρεώσεων και αφού προηγουμένως του δοθεί η δυνατότητα να απολογηθεί. Οι αποζημιώσεις των άρθρων 16 και 17 δεν χορηγούνται κατά τη διάρκεια της αναστολής, η οποία δεν μπορεί να υπερβεί τους τρεις μήνες.
   2.   Ο Γενικός Διευθυντής του ΣΕΕΕ ενημερώνει τις εθνικές αρχές για κάθε παράβαση από τον αποσπασμένο στρατιωτικό του καθεστώτος που καθορίζεται ή των κανόνων που θεσπίζονται με την παρούσα απόφαση.
   3.   Ο αποσπασμένος στρατιωτικός εξακολουθεί να υπόκειται στους οικείους εθνικούς πειθαρχικούς κανόνες.
   Άρθρο 39
   Ωράριο εργασίας
   Η παράγραφος 2 του άρθρου 11 δεν έχει εφαρμογή στους αποσπασμένους στρατιωτικούς.
   Άρθρο 40
   Ειδική άδεια
   Η ΕΥΕΔ δύναται να χορηγεί πρόσθετη ειδική άδεια άνευ αποδοχών για επιμόρφωση του ΑΕΕ από τον εργοδότη του μετά από δεόντως αιτιολογημένη αίτηση του τελευταίου.
   Άρθρο 41
   Αποζημιώσεις
   Η ανταλλαγή επιστολών περί της οποίας η παράγραφος 5 του άρθρου 1 δύναται να ορίζει ότι οι αποζημιώσεις που προβλέπονται στα άρθρα 16 και 17 δεν καταβάλλονται.
   ΚΕΦΑΛΑΙΟ VΙΙ

      ΤΕΛΙΚΕΣ ΔΙΑΤΑΞΕΙΣ

   Άρθρο 42
   Ενστάσεις
   1.   Χωρίς αυτό να θίγει τις δυνατότητες άσκησης δικαστικής προσφυγής μετά την ανάληψη καθηκόντων, υπό τους όρους και εντός των προθεσμιών που ορίζει το άρθρο 263 της Συνθήκης για τη λειτουργία της Ευρωπαϊκής Ένωσης, ο ΑΕΕ μπορεί να υποβάλει στο Τμήμα Ανθρώπινων Πόρων ένσταση σχετικά με οποιαδήποτε πράξη της ΕΥΕΔ δυνάμει της παρούσας απόφασης επηρεάζει δυσμενώς τα συμφέροντά του, εκτός προκειμένου περί αποφάσεων που αποτελούν άμεση συνέπεια αποφάσεων του εργοδότη του.
   2.   Η ένσταση πρέπει να διατυπωθεί εντός προθεσμίας δύο μηνών. Η προθεσμία αυτή αρχίζει από την ημέρα της κοινοποίησης της απόφασης στον ενδιαφερόμενο, ουδέποτε όμως αργότερα από την ημέρα κατά την οποία ο ενδιαφερόμενος έλαβε γνώση της απόφασης. Το Τμήμα Ανθρώπινων Πόρων κοινοποιεί στον ενδιαφερόμενο την αιτιολογημένη απόφασή του εντός προθεσμίας τεσσάρων μηνών από την ημέρα της υποβολής της ένστασης. Μετά τη λήξη της προθεσμίας αυτής η παράλειψη απαντήσεως στην ένσταση λογίζεται ως σιωπηρή απορριπτική απόφαση.
   Άρθρο 43
   Κατάργηση
   Με την επιφύλαξη του άρθρου 44, η απόφαση 2007/829/ΕΚ του Συμβουλίου της 5ης Δεκεμβρίου 2007 και η απόφαση της Επιτροπής της 12ης Νοεμβρίου 2008 [C(2008) 6866] εξακολουθούν να έχουν εφαρμογή σε όλες τις αποσπάσεις που ισχύουν τη στιγμή της έναρξης ισχύος της παρούσας απόφασης.
   Άρθρο 44
   Έναρξη ισχύος
   Η παρούσα απόφαση αρχίζει να ισχύει την ημέρα της έκδοσής της, εφαρμόζεται δε από την ίδια ημέρα:

               α)

               σε κάθε νέα απόσπαση στην ΕΥΕΔ, και

               β)

               σε κάθε ανανέωση παλαιότερης απόσπασης στην Επιτροπή ή στο Συμβούλιο, τα καθήκοντα της οποίας έχουν μεταβιβαστεί στην ΕΥΕΔ. Σ’ αυτή την περίπτωση, η κατά το άρθρο 2 περίοδος απόσπασης λογίζεται ότι αρχίζει από την ημέρα της μεταβίβασης στην ΕΥΕΔ.

      Βρυξέλλες, 23 Μαρτίου 2011.

            Η Ύπατη Εκπρόσωπος

         C. ASHTON

      (1)  ΕΕ L 201 της 3.8.2010, σ. 30.

      (2)  ΕΕ L 327 της 13.2.2007, σ. 10.

      (3)  ΕΕ L 56 της 4.3.1968, σ. 1.

      (4)  ΕΕ L 74 της 27.3.1972, σ. 1.

      (5)  ΕΕ L 27 της 30.1.2001, σ. 7.

      (6)  Πολιτική επάνδρωσης και εναλλαγής προσωπικού του Στρατιωτικού Επιτελείου, έγγρ. 5402/2011 (αμετάφραστο).


title: Απόφαση του Συμβουλίου, της 18ης Ιουλίου 2011 , για τον διορισμό των τακτικών και αναπληρωματικών μελών του διοικητικού συμβουλίου του ευρωπαϊκού οργανισμού για την ασφάλεια και την υγεία κατά την εργασία για τη Γερμανία, την Ουγγαρία και την Πορτογαλία

text:
               23.7.2011

               EL

               Επίσημη Εφημερίδα της Ευρωπαϊκής Ένωσης

               C 217/27

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 18ης Ιουλίου 2011
   για τον διορισμό των τακτικών και αναπληρωματικών μελών του διοικητικού συμβουλίου του ευρωπαϊκού οργανισμού για την ασφάλεια και την υγεία κατά την εργασία για τη Γερμανία, την Ουγγαρία και την Πορτογαλία
   2011/C 217/07
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 2062/94 του Συμβουλίου, της 18ης Ιουλίου 1994, σχετικά με την ίδρυση ευρωπαϊκού οργανισμού για την ασφάλεια και την υγεία στην εργασία (1), και ιδίως το άρθρο 8,
   Έχοντας υπόψη τον κατάλογο των υποψηφίων που προτείνονται για διορισμό τον οποίο υπέβαλαν στο Συμβούλιο η κυβέρνηση της Ουγγαρίας και οι οργανώσεις των εργοδοτών,
   Έχοντας υπόψη τους καταλόγους των τακτικών και των αναπληρωματικών μελών της συμβουλευτικής επιτροπής για την ασφάλεια και την υγεία στο χώρο εργασίας,
   Εκτιμώντας τα εξής:

               (1)

               Με τις αποφάσεις του της 22ας Νοεμβρίου 2010 (2), της 7ης Μαρτίου 2011 (3) και της 21ης Μαρτίου 2011, (4) το Συμβούλιο διόρισε μερικά τακτικά και αναπληρωματικά μέλη του διοικητικού συμβουλίου του ευρωπαϊκού οργανισμού για την ασφάλεια και την υγεία στην εργασία κατά την περίοδο από 8 Νοεμβρίου 2010 ως 7 Νοεμβρίου 2013.

               (2)

               Η κυβέρνηση της Ουγγαρίας υπέβαλε υποψηφιότητες για την πλήρωση δύο θέσεων από την Ουγγαρία και οι οργανώσεις των εργοδοτών υπέβαλαν υποψηφιότητες για την πλήρωση ορισμένων θέσεων από τη Γερμανία και την Πορτογαλία,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Οι κάτωθι διορίζονται ως τακτικά και αναπληρωματικά μέλη του διοικητικού συμβουλίου του ευρωπαϊκού οργανισμού για την ασφάλεια και την υγεία κατά την εργασία για την περίοδο που λήγει στις 7 Νοεμβρίου 2013:
   I.   ΑΝΤΙΠΡΟΣΩΠΟΙ ΚΥΒΕΡΝΗΣΕΩΝ

               Χώρα

               Τακτικά Μέλη

               Αναπληρωματικά μέλη

               Ουγγαρία

               κ. János GÁDOR

               κα Éva GRÓNAI

   II.   ΑΝΤΙΠΡΟΣΩΠΟΙ ΟΡΓΑΝΩΣΕΩΝ ΕΡΓΟΔΟΤΩΝ

               Χώρα

               Τακτικά Μέλη

               Αναπληρωματικά μέλη

               Γερμανία

               κα Marina SCHRÖDER

               κ. Thomas VEIT

               Πορτογαλία

               κ. Fernando José GOMES

         Άρθρο 2
   Το Συμβούλιο θα προβεί αργότερα στο διορισμό των τακτικών και αναπληρωματικών μελών που δεν έχουν ορισθεί ακόμα.
   Άρθρο 3
   Η παρούσα απόφαση αρχίζει να ισχύει από την ημερομηνία της έκδοσης της.

      Βρυξέλλες, 18 Ιουλίου 2011.

            Για το Συμβούλιο

            Ο Πρόεδρος

         M. DOWGIELEWICZ

      (1)  ΕΕ L 216 της 20.8.1994, σ. 1.

      (2)  ΕΕ C 322 της 27.11.2010, σ. 3.

      (3)  ΕΕ C 83 της 17.3.2011, σ. 2.

      (4)  EE C 92 της 24.3.2011, σ. 8.


title: 2006/922/ΕΚ: Απόφαση της Επιτροπής, της 12ης Δεκεμβρίου 2006 , για την αναπροσαρμογή των διορθωτικών συντελεστών που εφαρμόζονται από την 1η Φεβρουαρίου 2006 , την 1η Μαρτίου 2006 , την 1η Απριλίου 2006 , την 1η Μαΐου 2006 και την 1η Ιουνίου 2006 στις αποδοχές των υπαλλήλων, των συμβασιούχων υπαλλήλων και των έκτακτων υπαλλήλων των Ευρωπαϊκών Κοινοτήτων που υπηρετούν σε τρίτες χώρες

text:
               14.12.2006

               EL

               Επίσημη Εφημερίδα της Ευρωπαϊκής Ένωσης

               L 354/39

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 12ης Δεκεμβρίου 2006
   για την αναπροσαρμογή των διορθωτικών συντελεστών που εφαρμόζονται από την 1η Φεβρουαρίου 2006, την 1η Μαρτίου 2006, την 1η Απριλίου 2006, την 1η Μαΐου 2006 και την 1η Ιουνίου 2006 στις αποδοχές των υπαλλήλων, των συμβασιούχων υπαλλήλων και των έκτακτων υπαλλήλων των Ευρωπαϊκών Κοινοτήτων που υπηρετούν σε τρίτες χώρες
   (2006/922/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων και το καθεστώς που εφαρμόζεται στο λοιπό προσωπικό, όπως καθορίστηκαν από τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1), που τροποποιήθηκαν τελευταία από τον κανονισμό (ΕΚ, Ευρατόμ) αριθ. 2104/2005 (2) και ιδίως το άρθρο 13 δεύτερο εδάφιο του παραρτήματος X,
   Εκτιμώντας τα ακόλουθα:

               (1)

               Με τον κανονισμό (ΕΚ, Ευρατόμ) αριθ. 351/2005 (3) του Συμβουλίου καθορίστηκαν, κατ’ εφαρμογή του άρθρου 13 πρώτο εδάφιο του παραρτήματος X του κανονισμού υπηρεσιακής κατάστασης, οι διορθωτικοί συντελεστές που εφαρμόζονται από την 1η Ιουλίου 2005 στις αποδοχές που καταβάλλονται, στο νόμισμα της χώρας υπηρεσίας, στους υπαλλήλους, έκτακτους υπαλλήλους και συμβασιούχους υπαλλήλους των Ευρωπαϊκών Κοινοτήτων που υπηρετούν στις τρίτες χώρες.

               (2)

               Ενδείκνυται να αναπροσαρμοστούν, σύμφωνα με το άρθρο 13 δεύτερο εδάφιο του παραρτήματος X του κανονισμού υπηρεσιακής κατάστασης, από την 1η Φεβρουαρίου 2006, την 1η Μαρτίου 2006, την 1η Απριλίου 2006, την 1η Μαΐου 2006 και την 1η Ιουνίου 2006, ορισμένοι από αυτούς τους διορθωτικούς συντελεστές, δεδομένου ότι σύμφωνα με τα στατιστικά δεδομένα που βρίσκονται στη διάθεση της Επιτροπής, η διακύμανση του κόστους ζωής, υπολογιζόμενη με το διορθωτικό συντελεστή και την αντίστοιχη τιμή συναλλάγματος, απεδείχθη, για ορισμένες τρίτες χώρες, μεγαλύτερη από 5% από τον τελευταίο προσδιορισμό τους ή την τελευταία αναπροσαρμογή τους,

         ΑΠΟΦΑΣΙΖΕΙ:
   Άρθρο μόνο
   Με ισχύ από την 1η Φεβρουαρίου 2006, την 1η Μαρτίου 2006, την 1η Απριλίου 2006, την 1η Μαΐου 2006 και την 1η Ιουνίου 2006, οι διορθωτικοί συντελεστές που εφαρμόζονται στις αποδοχές των υπαλλήλων, έκτακτων υπαλλήλων και συμβασιούχων υπαλλήλων των Ευρωπαϊκών Κοινοτήτων που υπηρετούν στις τρίτες χώρες, οι οποίες καταβάλλονται στο νόμισμα της χώρας υπηρεσίας, ορίζονται στο παράρτημα της παρούσας απόφασης.
   Οι συναλλαγματικές ισοτιμίες που χρησιμοποιούνται για τον υπολογισμό αυτών των αποδοχών καθορίζονται σύμφωνα με τους κανόνες εφαρμογής του δημοσιονομικού κανονισμού και αντιστοιχούν στην ημερομηνία που αναφέρεται στο πρώτο εδάφιο.

      Βρυξέλλες, 12 Δεκεμβρίου 2006.

            Για την Επιτροπή

         Benita FERRERO-WALDNER

            Μέλος της Επιτροπής

      (1)  ΕΕ L 56 της 4.3.1968, σ. 1.

      (2)  ΕΕ L 337 της 22.12.2005, σ. 7.

      (3)  ΕΕ L 59 της 1.3.2006, σ. 1.

      ΠΑΡΑΡΤΗΜΑ

                  Τόπος υπηρεσίας

                  Διορθωτικοί συντελεστές
                  Φεβρουαρίου 2006

                  Ανγκόλα

                  120,0

                  Μπαγκλαντές

                  46,6

                  Βοσνία-Ερζεγοβίνη

                  78,6

                  Πράσινο Ακρωτήρι

                  78,6

                  Κούβα

                  99,3

                  Γουινέα

                  61,2

                  Χονγκ Κονγκ

                  94,8

                  Ισραήλ

                  102,2

                  Κένυα

                  83,9

                  Λίβανος

                  94,4

                  Μαδαγασκάρη

                  74,5

                  Νικαράγουα

                  64,7

                  Νίγηρ

                  91,5

                  Νέα Καληδονία

                  129,1

                  Ουγκάντα

                  62,1

                  Φιλιππίνες

                  61,3

                  Ρωσία

                  118,3

                  Συρία

                  62,9

                  Βενεζουέλα

                  63,4

                  Ζιμπάμπουε

                  36,2

                  Τόπος υπηρεσίας

                  Διορθωτικοί συντελεστές
                  Μαρτίου 2006

                  Μποτσουάνα

                  69,9

                  Καμερούν

                  108,0

                  Ελ Σαλβαδόρ

                  87,7

                  Λάος

                  74,0

                  Μαλάουι

                  76,1

                  Δομηνικανή Δημοκρατία

                  74,6

                  Τανζανία

                  62,5

                  Ζιμπάμπουε

                  44,4

                  Τόπος υπηρεσίας

                  Διορθωτικοί συντελεστές
                  Απριλίου 2006

                  Σαουδική Αραβία

                  94,1

                  Αίγυπτος

                  55,1

                  Γουινέα

                  64,4

                  Αϊτή

                  105,5

                  Χονγκ Κονγκ

                  101,9

                  Μαλί

                  93,8

                  Ζιμπάμπουε

                  48,7

                  Τόπος υπηρεσίας

                  Διορθωτικοί συντελεστές
                  Μαΐου 2006

                  Μπενίν

                  92,1

                  Ιορδανία

                  73,2

                  Μοζαμβίκη

                  67,0

                  Πακιστάν

                  53,8

                  Λαϊκή Δημοκρατία του Κονγκό

                  131,6

                  Ζάμπια

                  79,9

                  Τόπος υπηρεσίας

                  Διορθωτικοί συντελεστές
                  Ιουνίου 2006

                  Αργεντινή

                  55,6

                  Μποτσουάνα

                  65,6

                  Χιλή

                  78,9

                  Αιθιοπία

                  85,1

                  Ισραήλ

                  105,5

                  Νεπάλ

                  70,8

                  Ουγκάντα

                  56,1

                  Περού

                  76,5

                  Κεντροαφρικανική Δημοκρατία

                  123,6

                  Τανζανία

                  58,7

                  Ταϋλάνδη

                  59,6

                  Υεμένη

                  70,6


title: Απόφαση (ΕΕ) 2015/2036 του Συμβουλίου, της 26ης Οκτωβρίου 2015, για τον διορισμό στην Επιτροπή των Περιφερειών τεσσάρων αναπληρωματικών μελών από την Ιταλία

text:
               14.11.2015

               EL

               Επίσημη Εφημερίδα της Ευρωπαϊκής Ένωσης

               L 298/22

         ΑΠΌΦΑΣΗ (ΕΕ) 2015/2036 ΤΟΥ ΣΥΜΒΟΥΛΊΟΥ
   της 26ης Οκτωβρίου 2015
   για τον διορισμό στην Επιτροπή των Περιφερειών τεσσάρων αναπληρωματικών μελών από την Ιταλία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 305,
   Έχοντας υπόψη την πρόταση της ιταλικής κυβέρνησης,
   Εκτιμώντας τα ακόλουθα:

               (1)

               Στις 26 Ιανουαρίου, στις 5 Φεβρουαρίου και στις 23 Ιουνίου 2015, το Συμβούλιο εξέδωσε τις αποφάσεις (ΕΕ) 2015/116 (1), (ΕΕ) 2015/190 (2) και (ΕΕ) 2015/994 (3) για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2015 έως 25 Ιανουαρίου 2020.

               (2)

               Τέσσερις θέσεις αναπληρωματικών μελών της Επιτροπής των Περιφερειών έμειναν κενές λόγω της λήξης της θητείας της κ. Bianca Maria D'ANGELO, της κ. Paola GIORGI, της κ. Carmen MURATORE και του κ. Nicola VENDOLA,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζονται στην Επιτροπή των Περιφερειών ως αναπληρωματικά μέλη για το εναπομένον διάστημα της θητείας, ήτοι έως τις 25 Ιανουαρίου 2020:

               —

               Sig.ra Manuela BORA, Consigliere regionale e Assessore della Regione Marche,

               —

               Sig.ra Ilaria CAVO, Consigliere regionale e Assessore della Regione Liguria,

               —

               Sig. Vincenzo DE LUCA, Presidente della Regione Campania,

               —

               Sig. Michele EMILIANO, Presidente della Regione Puglia.

         Άρθρο 2
   Η παρούσα απόφαση αρχίζει να ισχύει την ημέρα της έκδοσής της.

      Λουξεμβούργο, 26 Οκτωβρίου 2015.

            Για το Συμβούλιο

            Η Πρόεδρος

         C. DIESCHBOURG

      (1)  ΕΕ L 20 της 27.1.2015, σ. 42.

      (2)  ΕΕ L 31 της 7.2.2015, σ. 25.

      (3)  ΕΕ L 159 της 25.6.2015, σ. 70.


title: Απόφαση του Συμβουλίου, της 18ης Νοεμβρίου 2014 , για τον διορισμό αναπληρωτή ενός μέλους του διοικητικού συμβουλίου του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας από τη Μάλτα

text:
               22.11.2014

               EL

               Επίσημη Εφημερίδα της Ευρωπαϊκής Ένωσης

               C 420/4

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 18ης Νοεμβρίου 2014
   για τον διορισμό αναπληρωτή ενός μέλους του διοικητικού συμβουλίου του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας από τη Μάλτα
   2014/C 420/04
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 1365/75 του Συμβουλίου, της 26ης Μαΐου 1975, περί της δημιουργίας Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας (1), και ιδίως το άρθρο 6,
   Έχοντας υπόψη τους καταλόγους υποψηφίων που υπέβαλαν στο Συμβούλιο οι κυβερνήσεις των κρατών μελών και οι οργανώσεις των εργοδοτών και των εργαζομένων,
   Εκτιμώντας τα ακόλουθα:

               (1)

               Με τις αποφάσεις του Συμβουλίου της 2ας Δεκεμβρίου 2013 (2) και της 8ης Ιουλίου 2014 (3), το Συμβούλιο διόρισε, με την εξαίρεση ορισμένων μελών, τα μέλη του διοικητικού συμβουλίου του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας και τους αναπληρωτές τους, για το διάστημα έως τις 30 Νοεμβρίου 2016.

               (2)

               Η οργάνωση εργοδοτών BUSINESSEUROPE υπέβαλε υποψηφιότητα για την πλήρωση μιας θέσης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το ακόλουθο άτομο διορίζεται αναπληρωτής στο διοικητικό συμβούλιο του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας για το διάστημα μέχρι την 30ή Νοεμβρίου 2016:
   I.   ΑΝΤΙΠΡΟΣΩΠΟΙ ΤΩΝ ΟΡΓΑΝΩΣΕΩΝ ΤΩΝ ΕΡΓΟΔΟΤΩΝ

               Χώρα

               Μέλος

               Αναπληρωτής

               Μάλτα

               κ. Joe FARRUGIA

         Άρθρο 2
   Το Συμβούλιο προβαίνει στον διορισμό των μελών για τα οποία δεν έχουν ακόμη υποβληθεί υποψηφιότητες, καθώς και των αναπληρωτών τους σε μεταγενέστερη ημερομηνία.
   Άρθρο 3
   Η παρούσα απόφαση αρχίζει να ισχύει από την ημερομηνία έκδοσής της.

      Βρυξέλλες, 18 Νοεμβρίου 2014.

            Για το Συμβούλιο

            Ο Πρόεδρος

         S. GOZI

      (1)  ΕΕ L 139 της 30.5.1975, σ. 1.

      (2)  ΕΕ C 358 της 7.12.2013, σ. 5.

      (3)  ΕΕ L 209 της 16.7.2014, σ. 54.